Svampesuppe med butterdejslåg

Tilberedningstid: 45min.

Antal: 4 personer

25 g smør
3 spsk finthakket chalotteløg

450 g champignoner i skiver
200
g østershatte i strimler

1 liter grønsagsbouillon (terning vand)
1½ dl piskefløde

3 spsk hvedemel
1 tsk groft salt

friskkværnet peber
4 plader
optøet frossen butterdej

50 g Danablu ost 36% (60+) i små stykker

Pensling     1
sammenpisket æg

Bagetid: Ca. 15 min. ved 225º.

Tilberedning:

Kom smørret i en gryde og
smelt det ved kraftig varme, men uden at det bruner. Svits løg,
champignon og østershatte i ca. 5 min. og tilsæt
grønsagsbouillon. Rør piskefløde og hvedemel til en
jævning. Bring suppen i kog og tilsæt jævningen under
omrøring. Kog suppen ved jævn varme og under låg i ca. 5
min. Smag til med salt og peber. Hæld ca. 1 liter af svampesuppen i 4
ovnfaste portionsskåle (a 4½ dl - ca. 10 cm i diameter
øverst). Rul butterdejspladerne til 4 firkanter (ca. 18 x 18 cm).
Pensl skålenes kanter med æg. Læg butterdejspladerne over
som låg og tryk kanterne let. Fordel Danabluen på lågene og
bag retten midt i ovnen.

Ved serveringen: Sæt suppeskålene på 4
portionstallerkener og server resten af suppen i en stor skål ved siden
af.